英國長老教會（Presbyterian Church of England）是南部台灣基督長老教會ê母會。Ùi沿革來講，伊是蘇克蘭改革宗教會ê一支，tī以安立甘會（Anglican Church，一般稱聖公會）為國教ê英格蘭，伊ê教勢進展真慢，tī 1836年chiah成立中會（Presbyteries），1842年組織了大會（Synod），hit時mā只有6 ê中會，總共64 ê教會。Tī 1844年宣言成立了英國長老教會。
海外宣道（Foreign Mission）是新成立教會大會—後來總會—ê首要工作，in選定的目標是中國。1847年開始有名ê佈道家賓威廉（William Chalmers Burns,1815-1868）受聘做第一任海外宣道師去中國。一向in bat tī中國ê活動，以閩南（1850年入廈門）、粵東（以汕頭、潮州、汕尾為中心）kap台灣南部（1865年設教）為主，tī 1881年起mā 傳播到kap chit寡地區有密切關係ê新加坡kap馬來á。in傳道地區，用閩南腔ê人尚chē，mā有用客話ê，所以客家傳道mā以汕頭為基點來進行。In ê宣道tī 1862年mā到印度—就是孟加拉（Bengal）Rajshahi ê所在。所派出ê宣教師，tī 1900年以前大部分攏是ùi自蘇格蘭來ê，如賓威廉、杜嘉德、甘為霖、巴克禮等攏是。
beh知影hit-ê會ê宣道史，會凍參閱伊50週年kap 100週年ê紀念出版品：就是（一）Jas Johnston撰「中國與台灣」（China and Formosa：The story of Mission of the Presbyterian Church of England,1897）kap（二）萬榮華（Edward Band）撰「英國長老教會海外傳教百年史」（Working His Purpose cut： The History of the English Presbyterian Mission,1847-1947）。撰者前者bat tī 1853年至1857年駐廈門，後者tī 1912年至1940年駐台南擔任長老教中學校長，兩者返國了後攏tī母會the食頭路。
若是想beh做研究，會凍詳閱大會記錄（Minutes of the Synod ）年刊ā-sī「長老會使信」（Presbyterian Messenger）月刊。Chit-ê月刊ê名稱變了真chē擺，查閱ê時需要一點á功夫；譬如講1845-67年稱The English Presbyterian Church，1868～78稱Messenger and Missionary Record of the Presbyterian Church in England,1881～84年稱Outlook, 1884-85年間及1891-1906年間稱Presbyterian，1885～91年稱Presbyterian Messenger,1906-07年稱Monthly Messenger of the Presbyterian Church in England，而自1908年以後就用Presbyter Messenger 。更khah進一步，會動用著伊宣道會ê檔案（Missions Archives），是尚kài好ê a。